# KRANJSKA GORA

Kranjska Gora se je razvila v pomembno zimskošportno središče, najbolj znano po tekmah svetovnega pokala v smučanju in poletih na planiški velikanki. Kranjska Gora je sinonim tako za aktivne počitnice, šport in prireditve, kakor tudi za romantične sprehode.

***Garsonjera št. 2, Čičare 13, 4280 Kranjska Gora***



# Cenik najema

| **Kranjska Gora, Čičare 13 - najem petposteljne (3 + 2) garsonjere na dan** | **Cena** |
| --- | --- |
| V sezoni od 25. 6. do 29. 8. in od 24. 12. do 31. 3. | 35,50 evra |
| Izven sezone | 28,40 evra |

**Navodila Čičare 13, Kranjska Gora**

**- UPORABA OBJEKTA in PREVZEM KLJUČEV:**

Uporaba počitniškega objekta in prevzem ključev sta možna le na podlagi napotnice, ki jo izda recepcija strokovne službe MNZ, Rocenska 56, 1211 Ljubljana-Šmartno. Osebam, ki na napotnici niso navedene, prenočevanje ni dovoljeno.

Počitniški objekt lahko uporabljate **od 14. ure dalje na dan prihoda in do 10. ure na dan odhoda.**

Ključe za počitniški objekt prevzamete na sedežu podjetja VE-DOM (Kolodvorska 1a, Kranjska Gora, GSM: 051/688-302), in sicer:

* med ponedeljkom in četrtkom med 14. in 15.30 uro,
* ob petkih med 14. in 18. uro,
* ob sobotah med 14. in 16. uro ter
* ob nedeljah na podlagi telefonskega dogovora z VE-DOM.

Ob odhodu ključe vrnete na isti naslov ali v nabiralnik, ki se nahaja pred vhodom v zgradbo.

Izdaja ključev in prijava izven uradnih ur je možna po predhodnem dogovoru podjetjem VE-DOM.

# - STROŠKI TURISTIČNE TAKSE IN PRIJAVNINE:

Turistično takso in stroške prijave plačate ob prevzemu ključev na sedežu podjetja VE-DOM.

Turistična taksa:

* odrasli od 18. leta naprej **2 evra na noč**,
* otroci in mladostniki od 7. do 18. leta **1 evro na noč**,
* otroci do 7. leta in invalidi (ob predložitvi invalidske izkaznice) so plačila takse oproščeni.

Prijavnina znaša 2,50 **evre za osebo** (enkratni znesek). Za otroke do 7. leta prijavnine ni.

# OPREMLJENOST (DROBNI INVENTAR):

Počitniška enota je opremljena za bivanje in kuhanje. **S seboj prinesite posteljnino (rjuhe in prevleke), brisače, kuhinjske krpe in čistila.**

Prosimo, da ob prihodu v počitniški objekt pregledate drobni inventar. **Ob odhodu** ste dolžni počitniški objekt **počistiti** **in razkužiti**.

Pred odhodom izključite in očistite hladilnik (vrata pustite priprta), izključite TV sprejemnik in svetila. V času kurilne sezone naj bodo ob odhodu ogrevalne naprave zmanjšane na okoli 15–18 °C.

# SPOROČANJE MOREBITNIH OKVAR:

V času obratovanja recepcije v Tacnu (od ponedeljka do petka: od 8. do 12. ure, tel. 01/514-71-79) morebitne okvare sporočajte recepcijski službi.

# PROSIMO, DA UPOŠTEVATE POSEBNA PRAVILA UPORABE OBJEKTOV POČITNIŠKE DEJAVNOSTI MNZ (HIŠNI RED)

* **PROSIMO, DA OSTANKOV HRANE NE PUŠČATE V POČITNIŠKI ENOTI**
* **V POČITNIŠKI OBJEKT JE PREPOVEDANO VODITI DOMAČE ŽIVALI**
* **V POČITNIŠKEM OBJEKTU JE PREPOVEDANO KADITI**